
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 310 

— ______ 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδάσωσης ιδιωτικής δασικής έκτασης διακο- 
σίων (200) τ.μ. που βρίσκεται στη θέση Βαθύ Ρέμα 
Δημοτικού Διαμερίσματος Δροσιάς Δήμου Ανθη- 
δώνος Ν. Εύβοιας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διάνοιξη 
της παράκαμψης Δ. Μάνδρας από χ.θ. 0+000 - χ.θ. 

1 +844,21 στο Δήμο Μάνδρας. 2 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση 1095388/26.7.93 
(ΦΕΚ 1000/24.8.93/τ.Δ') των Υπουργών Οικονομι¬ 
κών και ΠΕ.ΧΩ.Δ.Ε. για τη βελτίωση της εθνικής ο¬ 
δού Αθηνών - Λαμίας στο τμήμα Τραγάνα - Αρκίτσα 


Υπότμημα β'. 3 

Παρακατάθεση αποζημίωσης ακινήτων που έχουν α¬ 
παλλοτριωθεί με κοινή υπουργική απόφαση Α 
8577/1203/23.6.88 (ΦΕΚ541/88/τ.Δ'). 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση (άρση) ασυμφωνίας του ρυμοτομικού σχε¬ 
δίου στην ιδιοκτησία Ηλία Ιατρίδη στη Σκάλα του 
Νομού Λακωνίας. 5 

Αναγνώριση ανωνύμου παρόδου της οδού Αγ. Συμεών 
στη Μυτιλήνη του Νομού Λέσβου, ότι προϋπάρχει 
του 1923 και χαρακτηρισμός αυτής ως διατηρητέας 6 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο 
του Δήμου Ζεφυρίου για τη διάνοιξη της ΕΌ. Σταυ¬ 
ρού Ελευσίνας από την οδό 25ης Μαρτίου έως οδό 
Μπουμπουλίνας σύμφωνα με τις ενδείξεις της πρά¬ 
ξης αναλογισμού 6/91. 7 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 1038 (1) 

Άρση αναδάσωσης ιδιωτικής δασικής έκτασης διακοσίων 
(200) τ.μ. που βρίσκεται στη θέση Βαθύ Ρέμα Δημοτικού 
Διαμερίσματος Δροσιάς Δήμου Ανθηδώνος Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

α) Τις διατάξεις αρθ. 44/3 Ν. 998/79 «προστασία δασών». 

β) Τις διατάξεις του Ν. 2503/97 «Διοίκηση - οργάνωση Πε¬ 
ριφέρειας» καθώς καιττ]ν 6747/29.9.97 απόφαση Γ.Γρ. Π. Στ. 
Ελλάδας «μεταβίβαση αρμοδιοτήτων στους Δ/ντές κ.λπ.». 

γ) Τις 160417/1180/8.7.80 και 86004/1637/4.6.87 εγκ. 
Υπ. Γεωργίας καθώς και την 417/87 Γνωμ. Προϊσταμένων 
Νομ. Δ/νσεων. 

δ) Τη 1988/3.6.1983 (ΦΕΚ 8/Δ/1984) απόφαση με την ο¬ 
ποία κηρ ύχθηκε ως αναδασωτέα έκταση εμβαδού200τ.μ. 
στη θέση «Βαθύ Ρέμα» ιδιωτικού δάσους Δροσιάς Δήμου 
Ανθηδώνος Ν. Εύβοιας. 

ε) Τη 1036/14.4.99 αναφορά Δασαρχείου Χαλκίδας, με 
την οποία προτείνει την άρση του αναδασωτέου της ανω¬ 
τέρω εκτάσεως γιατί κρίθηκε με τη διαδικασία του άρθ. 14 
Ν. 998/79 ως μη δασική (παρ. 6β αρθ. 3). 

στ) Την 87234/7539/3.9.97 εγκ. Υπ. Γεωργίας παρ. 4 «ο¬ 
δηγίες σχετικά με το χαρακτηρισμό εκτάσεων». 

ζ) Την 70/19.2.99 αίτηση του Δασοκτήμονα Συν/σμού 
Δροσιάς για την άρση του αναδασωτέου της ως άνω έ¬ 
κτασης, αποφασίζουμε: 

Αίρουμε το χαρακτήρα του αναδασωτέου από την έκτα¬ 
ση των διακοσίων (200) τ.μ. που βρίσκεται στη θέση «Βα¬ 
θύ Ρέμα» Δημοτικού Διαμερίσματος Δροσιάς Δήμου Αν¬ 
θηδώνος Ν. Εύβοιας, γιατί όπως προέκυψε με τη διαδικα¬ 
σία του αρθ. 14 Ν. 998/79 πρόκειται για έκταση μη 
δασικού χαρακτήρα της παρ. 6β άρθ. 3 ιδίου Νόμου και α¬ 
νήκει στο ιδιωτικό δάσος Δροσιάς. 

Η υπόψη έκταση απεικονίζεται στο τοπογραφικό διά¬ 
γραμμα που συνόδευε πι 1988/3.6.83 (ΦΕΚ8/Δ/84) απόφα¬ 
ση με την οποία είχε κηρυχθεί ως αναδασωτέα και η οποία 
παύει να ισχύει μετά τη δημοσίευση της παρούσας στο ΦΕΚ. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Χαλκίδα, 19 Απριλίου 1999 

Με εντολή Γεν. Γραμ. Περιφέρειας 
Ο Διευθυντής Δασών 
ΝIΚΟΛΑΟΣ ΑΓΑΘΟΥ ΛΟΥΚΑΣ 
-♦- 

ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1027076/2392/0010 (2) 

Αναγκαστική απαλλοτρίωση ακινήτων για τη διάνοιξη της 
παράκαμψης Δ. Μάνδρας από χ.θ. 0 + 000 - χ.θ. 
1 +844,21 στο Δήμο Μάνδρας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων», σε συνδυασμό με τις διατάξεις του 
Β.Δ/τος 139/1971 «περί της αρμοδιότητος των Νομαρχών 
προς κήρυξιν αναγκαστικών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 
1929 Διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υ- 
ποχρεώσεως των παρόδιων ιδιοκτητών δια την διάνοιξη 
εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του Ν. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων 
εκδόθηκε το Π.Δ. 929/1979. 

4. Τις διατάξεις του άρθρου 34 του Ν. 2040/1992. 

5. Την 1107147/1239/0006Α/4.10.1996 (ΦΕΚ 922/- 
7.10.1996/τ.Β') κοινή απόφασητου Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για τη διάνοιξη 
της παράκαμψης Δ. Μάνδρας από χ.θ. 0+100 - χ.θ. 
1 +844,21 στο Δήμο Μάνδρας, έκτασης συνολικού εμβα- 
δού 96191,55 μ2 που βρίσκεται στο Νομό Αττικής και ει- 
κονίζεται με κλίμακα 1:500 στο κτηματολογικό διάγραμμα 
και στον αντίστοιχο κτηματολογικό πίνακα της Διεύθυν¬ 
σης Δ12 του Υπουργείου Περιβάλλοντος, Χωροταξίας και 
Δημοσίων Έργων, τα οποία έχει συντάξει ο ανάδοχος Θ. 
Κάμτσιος και έχει θεωρήσει ο Διευθυντής της εν λόγω Δι¬ 
εύθυνσης του ΥΠ.ΠΕ.ΧΩ.Δ.Ε. Κ. Δεσύπρης στις 21.5.98. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες, οι οποίες στα κτηματολογικό 
στοιχεία φέρονται ότι ανήκουν στο Δημόσιο. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Γκέκας Νίκος 

2) Μαρούγκας Χρήστος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη: 

α) του Δημοσίου που θα αντιμετωπιστεί με δαπάνες του 
προγράμματος Δημοσίων Επενδύσεων για έργα οδο¬ 
ποιίας, αρμοδιότητας της Γενικής Γραμματείας Δημο¬ 
σίων Έργων (αριθμός έργου 9768002 ΣΑΕ 068/2) και 


β) των παρόδιων ιδιοκτητών που ωφελούνται με τις προϋ¬ 
ποθέσεις του νόμου, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑ ΊΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. Λ ΑΛΙΩΤΗΣ 

- * - 

ΑΝΑΚΟΙΝΩΣΕΙΣ 

Αριθ. Δ12α/φ39Α/32723/οικ. (3) 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση 1095388/26.7.93 (ΦΕΚ 
1000/24.8.93/τ.Δ') των Υπουργών Οικονομικών και 
ΠΕ.ΧΩ.Δ.Ε. για τη βελτίωση της εθνικής οδού Αθηνών 
- Λαμίας στο τμήμα Τραγάνα - Αρκίτσα Υπότμημα β'. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν.Δ/τος 
797/1971 «για αναγκαστικές απαλλοτριώσεις» (ΦΕΚ 
2/1.1.1971 τ.Β'). 

2. Τις διατάξεις του Π.Δ/τος 69/8.2.1988 «για τον οργα¬ 
νισμό της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τον πίνακα παρακατάθεσης των αποζημιώσεων κατά ι¬ 
διοκτησία με ημερομηνία 17.3.99 όπως έχει συνταχθεί σε ε¬ 
κτέλεση της απόφασης 8052/25.9.97 του Εφετείου Αθηνών. 

4. Τηνεξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9.89 τ.Β', ειδοποιούμε τα 
πρόσωπα που έχουν απαλλοτριωθεί με την απόφαση που 
αναφέρεται στο θέμα ότι, η αποζημίωση των εκτάσεων και 
των επικειμένων τους, όπως σημειώνονται στα σχετικά 
κτηματολόγια, έχει κατατεθεί στη ΔΟΥ Αταλάντης με την 
έκδοση του γραμματίου παρακαταθήκης 4702/22.4.99 
συνολικού ποσού 56.122.004 δραχμών. 

Η αποζημίωση έχει κατατεθεί υπέρ των φερομένων ως ι¬ 
διοκτητών κατά τις ενδείξεις των σχετικών κτηματολογίων 
σε συνδυασμό με τις ενδείξεις της καθοριστικής των απο¬ 
ζημιώσεων απόφασης και θα καταβληθεί στα πρόσωπα 
που θα αναγνωριστούν δικαιούχοι με απόφαση του Μονο¬ 
μελούς Πρωτοδικείου της περιφερείας των ακινήτων. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Απριλίου 1999 

Με εντολή Υπουργού 
Η Τμηματάρχης 
Μ. ΠΑΠΑΓΕΩΡΓΙΟΥ 

-Φ- 

Αριθ. Δ12/0/32739 ( 4 ) 

Παρακατάθεση αποζημίωσης ακινήτων που έχουν απαλ¬ 
λοτριωθεί με κοινή υπουργική απόφαση Α 
8577/1203/23.6.88 (ΦΕΚ541/88/τ.Δ'). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «Περί Αναγκαστι¬ 
κών Απαλλοτριώσεων» (ΦΕΚ 1Α/1971). 


1 

2. Τις διατάξεις του Π.Δ/τος 69/88 «Περί Οργανισμού 
της Γενικής Γραμματείας Δημοσίων Έργων» (ΦΕΚ 
28Α/88). 

3. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666 Β'. 

4. Τον πίνακα υπολογισμού και παρακατάθεσης των α¬ 
ποζημιώσεων με ημερομηνία 2.2.98 που καθορίστηκαν με 
την απόφαση 5806/98 Εφετείου Αθηνών για ακίνητα που 
απαλλοτριώθηκαν με την Κ.Υ.Α. Οικονομικών και ΠΕΧΩ¬ 
ΔΕ Α8577/1203/23.6.88 ΦΕΚ 541 /88 τ.Δ' για τη διάνοιξη τη 
Ε.Ο. Σταυρού-Λαυρίου (κόμβος Κ8α), ειδοποιούμε: 

Τα πρόσωπα που έχουν ή αξιώνουν εμπράγματα δι¬ 
καιώματα στα παραπάνω ακίνητα, ότι η αποζημίωση 
των εκτάσεων που έχουν απαλλοτριωθεί και των επικει¬ 
μένων τους όπως σημειώνονται στα σχετικά κτηματο¬ 
λόγια, έχει κατατεθεί στο Ταμείο Παρακαταθηκών και 
Δανείων, ύστερα από συμψηφισμό των δικαιωμάτων και 
υποχρεώσεων, με την έκδοση του γραμματίου παρακα¬ 
ταθήκης Νο 4682/7.4.99 για συνολικό ποσό δρχ. 
45.360.000. 

Η παρακατάθεση της αποζημίωσης έγινε υπέρ των φε- 
ρομένων ιδιοκτητών και θα καταβληθεί μόνο στα πρόσω¬ 
πα που θα αναγνωριστούν δικαιούχοι, σύμφωνα με τις κεί¬ 
μενες διατάξεις. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Απριλίου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 
--Φ- 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. Οικ. 1862 (5) 

Διόρθωση (άρση) ασυμφωνίας του ρυμοτομικού σχεδίου 
στην ιδιοκτησία Ηλία Ιατρίδη στη Σκάλα του Νομού Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 1032/80 «Περί συστάσεως του Υ- 
ΠΕΧΩΔΕ». 

2. Τις διατάξεις του από 17.7.1923 Ν.Δ/τος «Περί σχε¬ 
δίων πόλεων κ.λπ.» και ειδικότερα το άρθρο 6 σε συνδια- 
σμό με το κανονιστικό Π.Δ/γμα 18.10.1925 «Περί τρόπου 
διορθώσεως ασυμφωνιών υφισταμένων μεταξύ εγκεκρι¬ 
μένων σχεδίων και του επί του εδάφους εφαρμοσθέντος 
τοιούτου». 


3. Τις διατάξεις του Ν. 2218/1994 άρθρο3παρ. 1 και άρ¬ 
θρα 30 και 39. 

4. Τις διατάξεις του Ν. 2240/1994 άρθρα 5 και 6. 

5. Την υπ’ αριθμόν 15/2.4.1995 απόφαση του Ν.Σ. του Ν. 
Λακωνίας (ΦΕΚ363Δ795) «Ψήφιση Οργανισμού Οργάνω¬ 
σης και λειτουργίας της Νομαρχιακής Αυτοδιοίκησης Λα¬ 
κωνίας». 

6. Τις διατάξεις του Α.Ν. 314/1968 (ΦΕΚ 47Α') όπως 
τροποποιήθηκαν και συμπληρώθηκαν με το υπ’ αρ. 
1018/1979 Ν.Δ/γμα (ΦΕΚ 220Α') και με την παράγραφο 3 
του άρθρου 34 του Ν. 1577/1985 (ΦΕΚ 210Δ'). 

7. Τις διατάξεις του υπ’ αριθμόν 183/1986 Π.Δ'γματος 
(ΦΕΚ70Α). 

8. Τις διατάξεις του Ν. 1577/1985 (ΦΕΚ 210Α') όπως 
τροποποιήθηκαν με το Ν.1772/1988 (ΦΕΚ 9 ΙΑ). 

9. Το Π.Δ/γμα 30.4.1987 (ΦΕΚ 629Δ/3.7.87) «Έγκριση 
της Πολεοδομικής μελέτης των οικισμών "Σκάλα” της 
Κοινότητας Σκάλας και "Πανηγυρίστρα” της Κοινότητας 
Περιστεριού Ν. Λακωνίας». 

10. Το υπ’ αριθμόν πρωτ. 7121/98/15.1.1999 έγγραφο 
της Υπηρεσίας μας προς το Δήμο Σκάλας. 

11. Την από 9.1.1999 αίτηση του Ιατρίδη Ηλία προς το 
Δήμο Σκάλας. 

12. Την υπ’ αριθμόν 25/1999 απόφαση του Δημοτικού 
Συμβουλίου του Δήμου Σκάλας του Ν. Λακωνίας. 

13. Την από 4.3.1999 γνωμοδότηση του Συμβουλίου 
Χ.Ο.Π. Ν.Λακωνίας (Πράξη 1η - Θέμα2ο), αποφασίζουμε: 

Διορθώνουμε την ασυμφωνία που υφίσταται μεταξύ 
του ρυμοτομικού σχεδίου και της υπάρχουσας διαμορ¬ 
φωμένης κατάστασης έμπροσθεν της ιδιοκτησίας Ηλία 
Ιατρίδη στον οικισμό της Σκάλας και συγκεκριμένα 

1) Καταργούμε τις οικοδομικές γραμμές (Δ2-Δ2'), (Α'- 
Μ') και (Κ'-Μ-Ν). 

2) Εγκρίνουμε τις νέες οικοδομικές γραμμές (Γ3 -Γ3- 
Δ2) και (Α'-Α-Ν). 

Τα παραπάνω φαίνονται σημειωμένα στο συνημμένο 
Τοπογραφικό Διάγραμμα με κλίμακα 1:200, που υπογρά¬ 
φεται από τον Αρχιτέκτονα Μηχανικό Γ. Τζαμουρή. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Σκάλας, το ύψος της οποίας δεν μπορεί να 
προσδιοριστεί. 

Η παρούσα απόφαση και το συνοδεύον αυτή Τοπογρα- 
φικό - Ρυμοτομικό /διάγραμμα να δημοσιευθούν στην Ε¬ 
φημερίδα της Κυβερνήσεως. 

Σπάρτη, 8 Απριλίου 1999 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

Αριθ. 46 (6) 

Αναγνώριση ανωνύμου παρόδου της οδού Αγ. Συμεών 
στη Μυτιλήνη του Νομού Λέσβου, ότι προϋπάρχει του 
1923 και χαρακτηρισμός αυτής ως διατηρητέας. 

Ο ΝΟΜΑΡΧΗΣ ΛΕΣΒΟΥ 

Σύμφωνα με τις: 

1. Τις διατάξεις: 

α) Του άρθρου 4 του από 17.7.1923 Ν.Δ. «περί σχεδίων 
πόλεων και συνοικισμών κ.λπ.» σε συνδιασμό με το Ν.Δ. 
532/70. 

β) Του Β.Δ. 712/70 όπως τροποποιήθηκε με τα 677/71 
και 198/72 Β.Δ. 

γ) Του Ν. 3200/55 «περί διοικητικής αποκέντρωσης». 

δ) Του Ν. 2240/16.9.94 ΦΕΚ153 τ.Δ' και του άρθρου 14 
Ν. 2273/27.12.94 ΦΕΚ 233 τ.Α'. 

ε) Του Ν. 2218/94 ίδρυση Νομαρχιακής Αυτ/σης και τρο¬ 
ποποίηση διατάξεων για την πρωτοβάθμια αυτ/ση και την 
περιφέρεια. 

2. Την από 7.1.1999 αίτηση της Αντωνοπούλου Φλώρας 
που συνοδεύονταν από τα σχετικά σχεδιαγράμματα του 
πολιτικού μηχανικού Παπαθεοδώρου Νίκου και τους τίτ¬ 
λους ιδιοκτησίας 30989/66, 15802/48, 8546/41 και 
12523/1936, που αναφέρεται στο οικόπεδο Κουφέλη που 


αυλίζεται από την πάροδο, αλλά και από το υπόβαθρο του 
παλαιού σχεδίου Πόλης Μυτιλήνης (1927). 

3. Την από 2.12.77 βεβαίωση Δήμου Μυτιλήνης, καθώς 
και το 1196/78 έγγραφο της Δ/νσης Τεχν. Υπηρεσιών. 

4. Την από 25.2.1999 εισήγηση του Τμήματος Πολεοδο- 
μικών σχεδίων και κανόνων της Υπηρεσίας. 

5. Τη θετική γνωμοδότηση (πρακτ. 4 θέμα 1 ο/29.3.1999) 
του Συμβουλίου Χ.Ο.Π. του Νομού μας. 

6. Το Π.Δ. 2.9/5.1.1988 (ΦΕΚ 869 τ.Δ'), με το οποίο ανα¬ 
θεωρήθηκε το σχέδιο πόλεως Μυτιλήνης στην περιοχή 
της ιδιοκτησίας Φ. Αντωνοπούλου, αποφασίζουμε: 

Αναγνωρίζουμε ότι η ανώνυμη πάροδος της οδού Αγ. 
Συμεών, που φαίνεται στο συνημμένο σχεδιάγραμμα, στη 
Μυτιλήνη, υπάρχει νομίμως πριν το 1923 και την χαρα¬ 
κτηρίζουμε διατηρητέα. 

Με την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού ούτε σε βάρος του 
προϋπολογισμού του Δήμου Μυτιλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Μυτιλήνη, 31 Μαρτίου 1999 
Ο Νομάρχης 

ΔΗΜΗΤΡΗΣΦΩΚ. ΒΟΥΝΑΤΣΟΣ 

ΑΝΑΚΟΙΝΩΣΕΙΣ 

Αριθ.ΔΙ 2/0/32.726 (7) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Ζεφυρίου για τη διάνοιξη της Ε.Ο. Σταυρού Ελευ¬ 
σίνας από την οδό 25ης Μαρτίου έως οδό Μπουμπου- 
λίνας σύμφωνα με τις ενδείξεις της πράξης 
αναλογισμού 6/91. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 17.7.1923 «περί σχεδίων 
πόλεων, κωμών και συνοικισμών του Κράτους και οικοδο¬ 
μής αυτών» (ΦΕΚτ. Α' 228/16.8.1923). 

2. Τις διατάξεις του Ν.Δ/τος 797/1971 «Περί Αναγκαστι¬ 
κών Απαλλοτριώσεων» (ΦΕΚ1Α/1971). 

3. Τις διατάξεις του άρθρου 6 του Ν. 5269/31. 

4. Την εξουσιοδοτική απόφαση του Υπουργού ΠΕΧΩΔΕ 
Δ17/01/79/Φ.2.2.1/24.8.89 ΦΕΚ 666 Β'. 

5. Τις διατάξεις του Π.Δ/τος 69/88 (ΦΕΚ 28Α/88) «Περί 
Οργανισμού της ΓΓΔΕ του ΥΠΕΧΩΔΕ». 

6. Τον πίνακα υπολογισμού παρακατάθεσης της αποζη¬ 
μίωσης με ημερομηνία 16.3.1999, που συντάχθηκε με βά¬ 


ση την απόφαση 5105/98 του Εφετείου Αθηνών για ακίνη¬ 
τα που απαλλοτριώθηκαν για τη διάνοιξη της Ε.Ο. Σταυ¬ 
ρού - Ελευσίνας από την οδό 25η Μαρτίου έως την οδό 
Μπουμπουλίνας στο Δήμο Ζεφυρίου, σύμφωνα με τις εν¬ 
δείξεις της πράξης αναλογισμού 6/91, ειδοποιούμε: 

Τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρ¬ 
θρου 5 του Ν. 653/77 ότι η αποζημίωση για τα ακίνητα αυ¬ 
τά έχει κατατεθεί στο Ταμείο Παρακαταθηκών και Δανεί¬ 
ων, ύστερα από συμψηφισμό των δικαιωμάτων και υπο¬ 
χρεώσεων που προβλέπει το άρθρο 6 του Ν. 5269/31 με 
την έκδοση του γραμματίου παρακαταθήκης Νο 
4706/21.4.1999 για συνολικό ποσό δρχ. 2.215.140. 

Η παρακατάθεση της αποζημίωσης έγινε υπέρ των προ¬ 
σώπων που αναγράφονται παρακάτω και θα καταβληθεί 
μόνο στα πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυ- 
βερνήσεως και ισχύει από της δημοσιεύσεώς της. 

Αθήνα, 22 Απριλίου 1999 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



